1980D1097 — DA — 01.01.1995 — 004.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

Ændret ved:

A1 Tiltrædelsesakt for Østrig, Finland og Sverige C 241 21 29.8.1994 (tilpasset ved Rådets beslutning 95/1EF, Euratom, EKSF) L 001 1 ..

NB: I denne konsoliderede udgave forekommer henvisninger til den europæiske regningsenhed og/eller ecuen. Begge skal fra den 1. januar 1999 forstås som henvisninger til euroen — Rådets forordning (EØF) nr. 3308/80 (EFT L 345 af 20.12.1980, s. 1) og Rådets forordning (EF) nr. 1103/97 (EFT L 162 af 19.6.1997, s. 1).

▼B

RÅDETS BESLUTNING

af 11. november 1980

om en finansiel aktion fra Fællesskabets side med henblik på udryddelse af afrikansk svinepest på Sardinien

(80/1097/EØF)

RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, særlig artikel 43, under henvisning til forslag fra Kommissionen ( 1 ), under henvisning til udtalelse fra Europa-Parlamentet ( 2 ), under henvisning til udtalelse fra Det økonomiske og sociale Udvalg ( 3 ), og ud fra følgende betragtninger: ud fra følgende betragtninger: Der udbrød afrikansk svinepest på Sardinien i 1977, og Fællesskabet, der ønskede først og fremmest at beskytte sig mod en eventuel udbredelse af denne sygdom og dernæst at bidrage til dens udryddelse, gav allerede tilsagn om økonomisk støtte til Italien ved Rådets beslutning 77/97/EØF af 21. december 1976 om Fællesskabets finansiering af visse veterinære aktioner af hastende karakter ( 4 ); sygdommen forekommer fortsat; de iværksatte foranstaltninger bør således forstærkes for at nå det grundlæggende mål: udryddelse af afrikansk svinepest på hele Sardinien; de italienske myndigheder har anmodet Fællesskabet om tilskud til dækning af de udgifter, der opstår i forbindelse med en effektiv iværksættelse af et veterinært program for total og hurtig udryddelse af sygdommen samt i forbindelse med langsigtede foranstaltninger til besvarelse af de opnåede resultater; denne anmodning bør imødekommes gennem en ny, mere vidtrækkende aktion, der forløber efter andre procedurer end de hidtil fulgte, og hvorved der ydes en første støtte til Sardinien for at imødegå den nuværende situation; denne udryddelsesplan bør omfatte visse foranstaltninger for at sikre, at aktionen bliver effektiv; disse foranstaltninger bør kunne dels fastsættes, dels tilpasses situationens udvikling efter en procedure, der indebærer et snævert samarbejde mellem medlemsstaterne og Kommissionen; det er påkrævet, at medlemsstaterne regelmæssigt holdes underrettet om hvorledes aktionen i sin helhed forløber — VEDTAGET FØLGENDE BESLUTNING:

Artikel 1

Den italienske Republik udarbejder en hasteplan for udryddelse af afrikansk svinepest på Sardinien og for omstrukturering af svineholdet.

Denne plan, der skal gennemføres i løbet af højst 5 år, skal være i overensstemmelse med bestemmelserne i artikel 2 og godkendes som angivet i artikel 3.

Artikel 2

Den i artikel 1 nævnte plan skal omfatte:

1. strenge udryddelsesforanstaltninger, navnlig a) slagtning af alle svin på provinsen Nuoro's område, hvor sygdommen har bredt sig; b) destruktion eller forbrug på stedet af alt kød fra svin, der findes på det i litra a) nævnte område, samt af alle svinekødsprodukter med undtagelse af steril dåsekonserves; c) rengøring, desinficering samt insekt- og rottebekæmpelse på de bedrifter og på alle de steder, der kan være blevet smittet af svin eller svinekød samt af produkter, hvori sådant kød indgår; d) systematisk blodprøvetagning for sygdommen på svin i bedrifter, der ligger i områder, som grænser op til det i litra a) nævnte område, eller bedrifter, på hvilke der kan være smittefare; e) nedslagtning af svin, hvor sygdommens antistoffer konstateres, og destruktion af kødet; f) øjeblikkelig og fuldstændig erstatning til ejere, hvis svin er blevet slagtet i forbindelse med gennemførelse af planen;

2. foranstaltninger til forebyggelse af sygdommen, navnlig a) kontrol og systematisk destruktion af alt affald fra internationale transportmidler; b) kontrol og destruktion af alt fast og flydende køkkenaffald samt alt fast og flydende affald fra virksomheder, der anvender svinekød; c) forbud mod anvendelse som svinefoder af fast og flydende køkkenaffald samt fast og flydende affald fra virksomheder, der anvender svinekød; d) entomologisk undersøgelse af de områder, hvor sygdommen er konstateret; e) tilvejebringelse af midler til bekæmpelse af dyrenes ektoparasitter, navnlig insektbekæmpelse; f) gennemførelse og kontrol af desinficering og insektbekæmpelse i transportmidler; g) forbud mod, at der til den provins, hvor der er gennemført systematisk slagtning af svin, indføres levende svin, uanset oprindelse og bestemmelsessted, i en periode på mindst et år regnet fra den fuldstændige gennemførelse af de i nr. 1, litra a), b) og c), omhandlede foranstaltninger;

3. foranstaltninger til kontrol med genopbyggelsen af bestanden i den i nr. 1, litra a), nævnte provins, hvor der er foretaget slagtning, navnlig a) fornyelse eller bygning af passende svinefolde eller -stalde, der tillader en tilfredsstillende sundhedsmæssig beskyttelse; b) bestemmelser for oprettelse af svinebrug, der hindrer for stort et antal, og især en tilbagevenden til ukontrollerede familiebrug med fritgående svin; c) gradvis genopbyggelse af besætninger i godkendte stalde og folde med avlsdyr, der frembyder de fornødne sundhedsmæssige garantier; der skal i en periode føres dyrlægetilsyn med genopbyggelsen af besætningerne ved hjælp af afprøvede kontroldyr; d) sundhedsmæssig kontrol af svinebesætningerne, efterhånden som de oprettes; e) kontrol med al flytning og transport af svin, uanset oprindelses- og bestemmelsessted; f) økonomisk støtte til svineholdere, for hvem svineholdet er en væsentlig indtægtskilde, i den forbudsperiode, der omhandles i nr. 2, litra g);

4. omstrukturerings- og kontrolforanstaltninger vedrørende svinebesætningerne på hele det sardinske område, navnlig a) indretning af eksisterende svinefolde eller -stalde, der tillader en tilfredsstillende sundhedsmæssig beskyttelse, eventuelt omgruppering af disse samt betingelser for at kunne træffe fremmende foranstaltninger, navnlig vedrørende besætningernes minimums- og maksimumsstørrelse; b) sundhedsmæssig kontrol af svinebesætningerne og kontrol med flytning og transport af svin; c) serologiske undersøgelser af svin på slagterierne ved stikprøvekontrol; d) stikprøvekontrol i laboratorier af dræbte vilde svin.

Artikel 3

Efter gennemgang af de italienske myndigheders forslag til en plan samt eventuelle ændringer af denne træffer Kommissionen beslutning om planens godkendelse efter fremgangsmåden i artikel 8. Komiteen for Den europæiske udviklings- og garantifond for Landbruget høres vedrørende de finansielle og Den stående Landbrugsstrukturkomité vedrørende de strukturmæssige aspekter.

▼M2

Artikel 4

Den ved denne beslutning fastsatte aktion er omfattet af en fællesskabsstøtte.

Artikel 5

1. Fællesskabets finansielle deltagelse strækker sig over fem år fra den dato, som Kommissionen fastsætter i sin beslutning om godkendelsen af den i artikel 1 omhandlede plan.

2. Den forventede støtte, der afholdes over Fællesskabets budget under kapitlet for udgifter til landbrugsområdet, anslås til 30 mio ECU i den i stk. 1 fastsatte gennemførelsesperiode for foranstaltningen.

▼B

Artikel 6

1. Udgifter afholdt af Italien ►M2 er ◄ i det omfang, de er i overensstemmelse med den plan, Kommissionen har godkendt ifølge artikel 3, ►M2 omfattet af fællesskabsstøtten ◄ , inden for de i artikel 5 fastsatte grænser, når de er afholdt

— i henhold til artikel 2, nr. 1, litra a), c), d), e) og f), artikel 2, nr. 2, litra d), e) og f), artikel 2, nr. 3, litra a), c), d) og f), og artikel 2, nr. 4, litra b), c) og d),

— i henhold til artikel 2, nr. 4, litra a).

▼M2

2. Fællesskabet refunderer 50 % af de i stk. 1 omhandlede udgifter inden for en beløbsramme på 60 mio ECU, hvoraf 20 mio ECU dækker udgifter, der afholdes i henhold til stk. 1, andet led.

▼B

3. Gennemførelsesbestemmelserne til denne artikel fastsættes i fornødent omfang efter fremgangsmåden i artikel 13 i forordning (EØF) nr. 729/70.

Artikel 7

1. Anmodning om refusion skal vedrøre de udgifter, Italien har haft i løbet af kalenderåret, og indgives til Kommissionen inden den 1. juli det følgende år.

▼M2

2. Artikel 7, stk. 1, i forordning (EØF) nr. 729/70 gælder for Kommissionens beslutninger vedrørende Fællesskabets finansiering af denne foranstaltning.

▼B

3. Gennemførelsesbestemmelserne til denne artikel fastsættes efter fremgangsmåden i artikel 13 i forordning (EØF) nr. 729/70.

▼M2

Artikel 7a

Forordning (EØF) nr. 129/78 og artikel 8 og 9 i forordning (EØF) nr. 729/70 finder tilsvarende anvendelse.

▼B

Artikel 8

1. Når der henvises til fremgangsmåden i denne artikel, indbringer formanden for Den stående Veterinærkomité, der er nedsat ved afgørelse 68/361/EØF ( 5 ), herefter benævnt komiteen, straks sagen for denne enten på eget initiativ eller på begæring af en medlemsstat.

▼

2. Kommissionens repræsentant forelægger i komitéen et udkast til de foranstaltninger, der skal træffes. Komitéen afgiver en udtalelse om dette udkast inden for en frist, som formanden kan fastsætte under hensyn til, hvor meget det pågældende spørgsmål haster. Den udtaler sig med det flertal, der er fastsat i traktatens artikel 148, stk. 2, for vedtagelse af de afgørelser, som Rådet skal træffe på forslag af Kommissionen. Ved afstemninger i komitéen tillægges de stemmer, der afgives af repræsentanterne for medlemsstaterne, den vægt, der er fastlagt i nævnte artikel. Formanden deltager ikke i afstemningen.

▼B

► ► 3. ◄ ◄ Kommissionen vedtager foranstaltningerne og iværksætter dem omgående, hvis de er i overensstemmelse med komiteens udtalelse. Hvis de ikke er i overensstemmelse med komiteens udtalelse, eller der ikke foreligger nogen udtalelse, forelægger Kommissionen straks Rådet forslag til de foranstaltninger, der skal træffes. Rådet vedtager foranstaltningerne med kvalificeret flertal.

Hvis Rådet ikke har vedtaget foranstaltninger senest tre måneder efter forslagets forelæggelse, vedtager Kommissionen de foreslåede foranstaltninger og iværksætter dem straks, medmindre Rådet med simpelt flertal har udtalt sig mod disse foranstaltninger.

▼M1 —————

▼B

Artikel 10

1. Kommissionen overvåger, hvorledes den afrikanske svinepest udvikler sig på Sardinien, og hvorledes udryddelsesplanen gennemføres. Den underretter regelmæssigt, mindst en gang om året, medlemsstaterne gennem komiteen på baggrund af oplysningerne fra de italienske myndigheder samt eventuelt rapporter udarbejdet af sagkyndige, der efter udpegning af Kommissionen på Fællesskabets vegne har foretaget undersøgelser på stedet.

2. Viser det sig nødvendigt at ændre udryddelsesplanen, mens den endnu løber, træffes der en ny afgørelse om godkendelse efter fremgangsmåden i artikel 8.

Artikel 11

Denne beslutning er rettet til Den italienske Republik.

( 1 ) EFT nr. C 232 af 10. 9. 1980, s. 3.

( 2 ) EFT nr. C 291 af 10. 11. 1980, s. 80.

( 3 ) Udtalelse afgivet den 29. 10. 1980 (endnu ikke offentliggjort i EFT).

( 4 ) EFT nr. L 26 af 31. 1. 1977, s. 78.

( 5 ) EFT nr. L 255 af 18. 10. 1968, s. 23.